CELEX: 62021TN0130
Language: fi
Date: 2021-03-02 00:00:00
Title: Asia T-130/21: Kanne 2.3.2021 – CCPL ym. v. komissio

26.4.2021   
            
            
               FI
            
            
               Euroopan unionin virallinen lehti
            
            
               C 148/25
            
         
      Kanne 2.3.2021 – CCPL ym. v. komissio
      (Asia T-130/21)
      (2021/C 148/35)
      Oikeudenkäyntikieli: italia
      
         Asianosaiset
      
      
         Kantajat: CCPL – Consorzio Cooperative di Produzione e Lavoro SC (Reggio Emilia, Italia), Coopbox Group SpA (Bibbiano, Italia), Coopbox Eastern s.r.o. (Nové Mesto nad Váhom, Slovakia) (edustajat: asianajajat E. Cucchiara ja E. Rocchi)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa kantajille määrätyn sakon tai
               
            
                  —
               
               
                  toissijaisesti vähentää sen määrää ja joka tapauksessa
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Tämä kanne kohdistuu 17.12.2020 tehtyyn Euroopan komission päätökseen nro C(2020) 8940 final asiassa AT.39563 – Elintarvikkeiden vähittäispakkaukset, joka koskee Euroopan unionin toiminnasta tehdyn sopimuksen 101 artiklan rikkomista.
      Kanteensa tueksi kantajat vetoavat kolmeen kanneperusteeseen.
      
                  1)
               
               
                  Ensimmäinen kanneperuste, joka koskee perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (EYVL 2003, L 1, s. 1) 23 artiklan 2 kohdan rikkomista.
                  
                              —
                           
                           
                              Tältä osin kantajat väittävät, että arvo, jonka komissio on ottanut huomioon asetuksen (EY) N:o 1/2003 23 artiklan 2 kohdassa säädetyn 10 prosentin rajan laskemiseksi, on selvästi virheellinen siltä osin kuin kyseinen määrä sisältää CCPL-konsernin koko liikevaihdon, vaikka komissio ei ole lainkaan osoittanut konsernin emoyhtiön vastuuta (parental liability).
                           
                        
            
                  2)
               
               
                  Toinen kanneperuste, joka koskee suhteellisuusperiaatteen ja yhdenvertaisen kohtelun periaatteen loukkaamista seuraamuksen määrän vahvistamisessa.
                  
                              —
                           
                           
                              Tältä osin kantajat väittävät, että niille määrätty sakko on selvästi ja perusteettomasti suhteeton verrattuna muille osapuolille määrättyyn sakkoon. Se, että 10 prosentin rajaa sovelletaan mekaanisesti kunkin riidanalaisen kilpailusääntöjen rikkomisen osalta, on vastoin suhteellisuusperiaatetta ja yhdenvertaisen kohtelun periaatetta sekä sakon yksilöllistämisen ja porrastamisen periaatteita.
                           
                        
            
                  3)
               
               
                  Kolmas kanneperuste, jonka mukaan Euroopan komissio on jättänyt noudattamatta SEUT 296 artiklan mukaista perusteluvelvollisuutta, koska se on ottanut vain osittain huomioon CCPL-konsernin toimittamat tiedot, jotka koskevat maksukyvyn puuttumista.
                  
                              —
                           
                           
                              Kantajat väittävät tältä osin, että vaikka riidanalaisessa päätöksessä myönnetään kantajien olevan erittäin vakavan kriisin tilanteessa, tätä ei ole otettu seuraamuksen porrastamisessa riittävästi huomioon.